Document ID: /fineweb-2-swissfilter-quality_10-filterrobots/filtered/01307.jsonl.gz/713

Politikani hungarez: “Koka derrash në gardhet kufitare për të trembur refugjatët”
Mesa duket vendosja e dordolecëve në gardhet kufitare të Hungarisë për të trembur refugjatët, nuk është e mjaftueshme dhe vendosja e kokave të derrave do të ishte një pengesë edhe më e mirë, kjo sipas një deputeti hungarez të Parlamentit Europian.
Deklaratat e politikanit hungarez, Gyorgy Schopflin, në Twitter kanë shkaktuar një breshëri kritikash dhe komentesh të hidhura online, raporton “RT”.
Schopflin, i cili përfaqëson partinë në pushtet Fidesz në Parlamentin Evropian, ra “dakord” se kokat e derrave do të pengonin emigrantët në mënyrë më efektive.
Të premten, drejtori i “Human Rights Watch”, Andrew Stroehlein, dënoi vendosjen e dordolecëve mbi gardhet kufitare si përpjekje për të trembur refugjatët.
Stroehlein tha gjithashtu se ishte absolutisht e papranueshme për një deputet europian që të dilte me një propozim të tillë.